陳汝言

陳汝言（），字訥之，直隸潼關衛官籍，明朝政治人物，官至兵部尚書。

生平
正統三年（1438年）戊午科陝西鄉試第三名，正統七年（1442年）壬戌科進士。授户部主事，景泰三年（1452年）六月升员外郎，十二月署本部江西司郎中事。因依附石亨，曹吉祥謀奪門之變，天順元年（1457年）正月升兵部右侍郎，其子陳洪范为世袭锦衣卫副千户。又被石亨舉薦，六月取代王驥担任兵部尚书。其在任内栽培党羽，并幫助石亨冒領功勛賞賜者不下四千餘人《明史紀事本末》（卷36）：三月，以戶部侍郎陳汝言為兵部尚書。汝言附石亨，曹吉祥謀奪門，故亨薦用之。及理部事，益阿比，表裡為奸，亨冒功升賞，不下四千餘人，天下都司及邊吏爭趨之。。後又与石亨、曹吉祥反目。天順二年，因被群臣檢舉彈劾，被逮捕下詔獄，其子謫戍貴州，籍其家，家有萬產。《明史紀事本末》（卷36）：十月，孛來近邊求食，石亨請領兵巡邊襲之，取寶璽，以李賢言，止不行。十一月，逮兵部尚書陳汝言下錦衣獄，籍其家。給事中高明等交章劾汝言「怙勢亂法，贓私籍甚」，故逮之。上命所司陳籍汝言物於大內廡下，召大臣入視，且曰：「景泰間，任于謙久，籍沒無餘物。汝言未期，得賂各若是耶！」時上怒甚，色變，石亨等皆俛首。自是上漸悟謙冤，而惡亨等矣。初，謙之死也，皇太后不及知，後為上備言迎立外藩之誣。上疑之，每詰亨、軏、吉祥等，皆對曰：「臣亦不知，徐有貞向臣言耳。」由是上深惡之。軏尋死。《國朝獻徵錄·卷三十八》：兵部尚書陳汝言傳 汝言□□□□人舉進士累官兵部郎中汝言善便佞禦人口給而中實陰賊貪鄙時石亨殺于謙初得志汝言諂附之遂遷兵部侍郎進尚書翰林學士員滿而後進者謁曹石欲遷補上難之一日問汝言曰學士亡過多秋汝言揣知曰唐尚十八學士今何多也上大悅遂如曹石請而汝言益貴幸用事久之坐賍罪下藉獄其家得金帛他貨數十百萬積廡下召百官射之上顧石亨曰于謙?兵部數年自賜賚外無長物汝言未久乃爾可恨也因柱斧戮地稱好于謙者三亨俛首流汗不能對天順五年十二月死于狱中《明英宗睿皇帝实录卷之三百三十五》：天順五年十二月戊子，陈汝言死狱中。汝言字纳之，直隶潼关卫军馀，为人险谲有口办，奸伪鄙亵之事无不为之。既而折节读书，都御史陈镒镇陕西道潼关，汝言献书镒，携入关，补西安府学军生，中陕西乡荐，登正统壬戌进士。擢户部主事，升郎中，尝勘灾伤，核盐课，所至陵轹官吏，巧索财贿，同事之人为其所卖，不之觉也。及预曹吉祥、石亨等谋，与礼部郎中萧聪同升侍郎。初任户部，转兵部，未几升尚书，既得志，扬扬自得，旁若无人，遇事慨然自任，攘臂放言，略无忌惮。有所施为，恐众不从，輙假称 上旨，文武大臣惴惴奉承之惟谨，道路视之以目。屡于 上前历诋公卿，务偿好恶。朝士有与之同年登进士者，援引多至大官，有拂逆者亦必挤之。而武将中以贿得迁转者尤众，徐有贞既去，又与吉祥等譛去岳正。既而又虑力能害已者，惟吉祥与亨，于 上前极言两人者过恶，不亟去之，祸且不测。亨等闻之，内外协力攻之， 上亦厌薄其所为，遂命言官数其恶，下于吏。后两家既败，汝言犹冀 上赦已，至是竟庾死，天下莫不称快云。。

家族
曾祖陳宗虞。祖父陳興，元朝宛平縣達魯花赤。父陳純。母馬氏。永感下。兄玘。弟琰、理《天一阁藏明代科举录选刊·登科录》（《正統七年进士登科录》）。

参考文献

Category:明朝戶部侍郎
Category:明朝兵部尚書
Category:陳姓
Category:潼关人
Category:明朝戶部主事
Category:明朝戶部郎中
Category:明朝兵部右侍郎
Category:正統三年戊午科陝西鄉試舉人